 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. oktobrī Nr. 665**

(protokols Nr. 22, 51. p.)

**Par finansējuma piešķiršanu Lubānas vidusskolas iekšpagalma labiekārtošanai**

Šī gada 16. septembrī tika pieņemts ekspluatācijā objekts “Energoefektivitātes paaugstināšanas pasākumi Lubānas vidusskolā, Krasta ielā 6, Lubānā, Madonas nov.” Projektā netika paredzēti teritorijas labiekārtošanas darbi, bet būvniecības process kā tāds atstāja ietekmi uz pieguļošo teritoriju, tai skaitā uz Lubānas vidusskolas iekšpagalmu, kurā būvniecības laikā tika uzglabāti būvmateriāli un darbojās tehnika.

Lubānas apvienības pārvalde veikusi tirgus izpētes procedūru iekšpagalma sakārtošanai, nepieciešams finansējums 23729,26 EUR.

Noklausījusies sniegto informāciju, ņemot vērā 16.10.2024. Uzņēmējdarbības, teritoriālo un vides jautājumu komitejas un 22.10.2024. Finanšu un attīstības komitejas atzinumus, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

Piešķirt finansējumu 23 729,26 EUR Lubānas vidusskolas Krasta ielā 6, Lubānā, Madonas novads, iekšpagalma labiekārtošanai. Finansējumu paredzot no 2024. gada Madonas novada pašvaldības budžeta nesadalītajiem līdzekļiem, daļēji finansējumu paredzot EUR 3708,63 no Lubānas apvienības pārvaldes 2024. gada pārdoto īpašumu ieņēmumiem, 2024. gada ieņēmumu pārpildes un tekošā Lubānas apvienības pārvaldes 2024. gada budžeta.

Domes priekšsēdētājs A. Lungevičs

*Bodžs 26165144*

*Ankrava 29374376*